
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 17ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 342/2012
ΘΕΜΑ:  Ανάκληση της άδειας λειτουργίας καντίνας ιδιοκτησίας του κ. Φλώρου Διονυσίου του Γεωργίου
    Στον Πύργο και στο Δημοτικό Κατάστημα σήμερα στις 10                                                                   του μηνός Σεπτεμβρίου, του έτους 2012, ημέρα Δευτέρα και ώρα 19.30 μ.μ. το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 39847/6-9-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 28 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος – Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Φραγκαντώνης Παναγιώτης, 14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτης, 17. Αργυρόπουλος Ιωάννης του Παναγιώτη, 18. Μποσμής Κων/νος, 19. Ρωμαίος Στέφανος, 20. Λιατσής Γαβριήλ – Επικεφαλής της Μείζονος Μειοψηφίας, 21. Κουρμπανάς Γεώργιος, 22. Λιατσής Δημήτριος, 23. Γεράνιος Κων/νος, 24. Αγγελακοπούλου Ανδριάνα, 25. Γιάνναρος Χρήστος – Επικεφαλής της παράταξης «Λαϊκή Συσπείρωση» [προσήλθε στη συνεδρίαση στο 4ο θέμα της ημερήσιας διάταξης], 26. Καραμπέτσος Αθανάσιος, 27. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 28. Σκαρτσιάρης Πάνος – ανεξάρτητος Δημοτικός Σύμβουλος.
ΑΠΟΝΤΕΣ:
1. Τζίνη Διονυσία, 2. Αντωνέλος Δημήτριος 3. Δημόπουλος Φώτης, 4. Ανδριόλας Γεώργιος, 5. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.
     Επίσης με την με αριθ. πρωτ. 39847/6-9-2012 έγγραφη πρόσκληση του Προέδρου του Δ.Σ, για το συγκεκριμένο θέμα προσκλήθηκε στη συνεδρίαση και ο Πρόεδρος της Τ.Κ Σκουροχωρίου κ. Σιδηροκαστρίτης Ιωάννης, ο οποίος δεν προσήλθε, αν και κλήθηκε νόμιμα 
    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.
---------

Ακολούθως ο Πρόεδρος έθεσε υπόψη του Δημοτικού Συμβουλίου το 30ο (δ΄)  θέμα της ημερήσιας διάταξης με τίτλο: [Λήψη απόφασης για την ανάκληση ή μη της άδειας λειτουργίας καντίνας ιδιοκτησίας του κ. Φλώρου Διονυσίου του Γεωργίου] και ανέφερε:

«Κατ’ εφαρμογή των διατάξεων του άρθρου 73 παρ.1 του ν. 3852/10, με την επιφύλαξη του άρθρου 83, η Επιτροπή Ποιότητας Ζωής είναι αρμόδια για την ανάκληση ή την οριστική αφαίρεση της άδειας ίδρυσης και λειτουργίας των καταστημάτων επιχειρήσεων και λοιπών εγκαταστάσεων και δραστηριοτήτων αρμοδιότητας του δήμου.


Ωστόσο η Ε.Π.Ζ, βάσει των διατάξεων του άρθρου 73 παρ. 4, με τις υπ’ αριθ. 117, 137 και 88/12 αποφάσεις της, έκρινε το θέμα της ανάκλησης της υπ’ αριθ. 13401/24-6-10 άδειας λειτουργίας της καντίνας ιδιοκτησίας του κ Φλώρου Διονυσίου, ως ιδιαιτέρως σοβαρό και το παρέπεμψε στο δημοτικό συμβούλιο για τη λήψη σχετικής απόφασης.


Τα έγγραφα που προσκομίστηκαν στο Σώμα σχετικά με το κατάστημα είναι τα εξής:
· Τα υπ’ αριθ. 21560/11-8-10 και 25975/20-9-10 έγγραφα του Γραφείου Δ/κών Κυρώσεων με τα οποία διαβιβάζονται α. το υπ’ αριθ. 1020/16158/2-α/29-7-2010 (μήνυση του Α.Τ Πύργου)  και β. το υπ’ αριθ. 6352/6-8-10 (έγγραφο Δ/νσης Υγείας και Πρόνοιας) σύμφωνα με τα οποία η τοποθέτηση τραπεζοκαθισμάτων (τέσσερα τραπέζια και δέκα καρέκλες) καθώς και η τοποθέτηση (1) ψυγείου παγωτών αποτελούν ουσιώδη τροποποίηση των υγειονομικών όρων λειτουργίας του καταστήματος  <<Καντίνα>> ιδιοκτησίας του Φλώρου Διονυσίου του Γεωργίου, που βρίσκεται στη θέση Κουνέλια Τ.Δ. Σκουροχωρίου του Δήμου Πύργου και ως εκ τούτου παρακαλούμε για την ανάκληση της αδείας ίδρυσης και λειτουργίας του ως άνω καταστήματος».
· Το υπ’ αριθ. 26952/27-9-10 έγγραφο του Γραφείου Διοικητικών Κυρώσεων με το οποίο διαβιβάζεται το υπ’ αριθ. 5384/20-9-10 έγγραφο της Δ/νσης Υγείας και Πρόνοιας το οποίο αναφέρει: «…Ύστερα από το ανωτέρω σχετικό, αρμόδιοι υπάλληλοι της Υπηρεσίας μας πραγματοποίησαν αυτοψία στις 30-8-10 στη θέση Κουνέλια του δήμου Πύργου και συγκεκριμένα στο χώρο που είναι τοποθετημένη η κινητή καντίνα του Φλώρου Ευστρατίου του Διονυσίου και διαπιστώθηκαν τα εξής:
1. Έμπροσθεν της καντίνας υπήρχε ξύλινο δάπεδο και σκέπαστρο, είχαν αναπτυχθεί 16 τραπεζοκαθίσματα και είχαν τοποθετηθεί ψυγεία αναψυκτικών και παγωτών.

2. Υπήρχε υπαίθρια ψησταριά.

Οι ανωτέρω διαπιστώσεις  δεν είναι σύμφωνες με το άρθρο 42 του Α1β/8577/83 Υγειονομικής Διάταξης και ως εκ τούτου αποτελούν τροποποίηση της χορηγηθείσης άδειας λειτουργίας….»

· Το υπ’ αριθ. 22245/27-5-2011 έγγραφο της Δ/νσης Προσωπικού του Δήμου με το οποίο διαβιβάζεται στον Πρόεδρο του Δ.Σ η από 26-5-2011 αίτηση του κ. Φλώρου Διονυσίου που αναφέρει: «Καταθέτω τις υπ’ αριθ. 162 και 163/2011 αποφάσεις του Πταισματοδικείου Ολυμπίων, σχετικά με την καντίνα μου για τις δικές σας ενέργειες».
· Το υπ’ αριθ. 35866/3-8-12 έγγραφο του Γραφείου Διοικητικών Κυρώσεων το οποίο διαβιβάζει:
Α. το υπ’ αριθ. 2971/24-7-12 έγγραφο της Δ/νσης Υγείας και Κοινωνικής Μέριμνας που αναγράφει: «…αρμόδιοι υπάλληλοι της υπηρεσίας μας πραγματοποίησαν αυτοψία στις 19-7-12 στη θέση Κουνέλια της Τ.Κ Σκουροχωρίου του Δήμου Πύργου και συγκεκριμένα στο χώρο που είναι τοποθετημένη η κινητή καντίνα του Φλώρου Διονυσίου του Γεωργίου και διαπιστώθηκαν τα εξής:
1. Να γίνεται παρασκευή και προσφορά ειδών που δεν επιτρέπεται [γρανίτα, φριτέζα – πατάτες]
2. Έμπροσθεν της καντίνας να υπάρχει ξύλινο δάπεδο με πρόχειρο σκέπαστρο και να έχει τοποθετηθεί ένα ψυγείο αναψυκτικών.

3. Παραπλεύρως της καντίνας να υπάρχει κατασκευή με καλαμωτή εντός της οποίας υπήρχε ψησταριά.

Οι ανωτέρω διαπιστώσεις δεν είναι σύμφωνες με το άρθρο 42 της Α1β/8577/83 Υγειονομικής Διάταξης και ως εκ τούτου αποτελούν τροποποίηση της χορηγηθείσας άδειας λειτουργίας….».

Β. Την υπ’ αριθ. 1162/33-7-12 έκθεση της Δημοτικής Αστυνομίας, σύμφωνα με την οποία διαπιστώθηκαν τα ακόλουθα: «Η καντίνα λειτουργεί με την υπ’ αριθ. 13401/24-6-2010 άδεια λειτουργίας ρυμουλκούμενης κινητής καντίνας. Ο χώρος κατάληψης της καντίνας είναι 70 τ,μ και περιλαμβάνει το αμάξωμα της καντίνας μαζί με περιβάλλοντα χώρο που εμπεριέχει αποθηκευτικό  χώρο, ξύλινο δάπεδο που καταλαμβανόταν από ξαπλώστρες , 3 ψυγεία αναψυκτικών [το ένα εκ των οποίων είναι διπλό], ένα ψυγείο παγωτών και ένα καταψύκτης εκτός λειτουργίας. Το ξύλινο δάπεδο καλύπτεται από αυτοσχέδιο  στέγαστρο, το οποίο έχει κατασκευασθεί από την ένωση τεσσάρων ομπρελών.
Η κατάληψη με ομπρέλες και ξαπλώστρες είναι 206 τ.μ. Η συνολική κατάληψη αιγιαλού παραλίας είναι 70 τ.μ και 206 τ.μ = 276 τ.μ.

Ο κ. Φλώρος είναι κάτοχος συμφωνητικού  εκμίσθωσης ακινήτου από 5-8-2009 με το οποίο του παραχωρούνται 70 τ.μ. Επίσης είναι κάτοχος του υπ’ αριθ. 32116/4-7-2012 μισθωτηρίου συμβολαίου για επιπλέον 200 τ.μ….»

· Το υπ’ αριθ. 36105/6-8-12 έγγραφο του Γραφείου Διοικητικών Κυρώσεων με το οποίο διαβιβάζεται το υπ’ αριθ. 1020/16158/4-α/26-7-12 έγγραφο του Α.Τ Πύργου σύμφωνα με το οποίο διαπιστώθηκε: «να έχει κατασκευασθεί έμπροσθεν της καντίνας ξύλινο δάπεδο διαστ. 4μ.Χ4μ. περίπου και να έχει τοποθετήσει τέσσερα (4) δοκάρια με πανί ως στέγαστρο καθώς και να έχει τοποθετήσει εξωτερικά του κατ/τος δύο (2) τραπέζια με τέσσερις (4) ξύλινους καναπέδες, τροποποιώντας έτσι τους υγειονομικούς όρους λειτουργίας του καταστήματος…».
Κατόπιν των ανωτέρω καλείται το Σώμα ν’ αποφασίσει επί της ανάκλησης της άδειας λειτουργίας καντίνας του κ. Φλώρου Διονυσίου του Γεωργίου.

Το Δημοτικό Συμβούλιο Πύργου,

λαμβάνοντας υπόψη:

· τις διατάξεις του άρθρου 65, 73 παρ.1 και 4 του ν. 3852/10 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ ΚΑΙ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΡΟΓΡΑΜΜΑ ΚΑΛΛΙΚΡΑΤΗΣ,
· Τις υπ’ αριθ. 117, 137 και 88/12 αποφάσεις της Επιτροπής Ποιότητας Ζωής, με τις οποίες παραπέμφθηκε το θέμα στο Δ.Σ, 

· Τα έγγραφα του φακέλου του ανωτέρω καταστήματος που προσκομίστηκαν, μετά από διαλογική συζήτηση,

Ομόφωνα α π ο φ α σ ί ζ ε ι

Την ανάκληση της υπ’ 13401/24-6-10 άδειας λειτουργίας  καντίνας ιδιοκτησίας του κ. Φλώρου Διονυσίου του Γεωργίου, που βρίσκεται στη θέση «Κουνέλια» της Τ.Κ Σκουροχωρίου, με βάση τα έγγραφα που αναφέρονται στο σκεπτικό της απόφασης.

Οι Δημοτικοί Σύμβουλοι κ.κ Α.Καράμπελας, Γ. Θεοδωρέλος – Χαρίτος,  Σ. Κωνσταντόπουλος, Π. Φραγκαντώνης, Κ. Μπίρμπας,  Δ. Τζουανόπουλος, Α. Ανδρικόπουλος, Φ. Ανδρικόπουλος,  Ι. Αργυρόπουλος του Παναγιώτη, Γ. Λιατσής – Επικεφαλής Μείζονος Μειοψηφίας, Β. Σεϊντής, Γ. Κουρμπανάς, Κ. Γεράνιος, Δ. Λιατσής,  Α. Αγγελακοπούλου, Χ. Γιάνναρος , Α. Καραμπέτσος, Ι. Σεφερλής  και Π. Σκαρτσιάρης, είχαν αποχωρήσει απ’ τη συνεδρίαση.  

Η παρούσα απόφαση έλαβε αύξοντα αριθμό  342/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ
  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ
Ακριβές Απόσπασμα

εκ των πρακτικών του Δ.Σ.

Πύργος 12  – 10  - 2012
Ο ΔΗΜΑΡΧΟΣ
ΜΕΔ

